08/07/2020 | Administración LocalMunicipal
O Pino
Aprobación das bases reguladoras de axudas para autónomos/as para o impulso da actividade económica no termo municipal de O Pino, para paliar os efectos do Covid-19

O Pleno da Corporación do Concello de O Pino, en Sesión Ordinaria do martes 30 de xuño de 2020, aproba o seguinte ACORDO: Ante a situación extraordinaria polo brote do COVID-19 provocouse unha crise sanitaria de enorme magnitude que ten unhas consecuencias sanitarias e económicas para todos os cidadáns e familias, o que esixe a toma de medidas extraordinarias. Nestas especiais circunstancias as administracións teñen un papel clave dentro das competencias propias para paliar e actuar sobre as consecuencias económicas e do emprego e para axudar e mitigar o impacto causado por este brote pandémico para os negocios establecidos no Concello de O Pino. O obxecto da presente convocatoria é a de actuar de forma inmediata sobre as consecuencias do COVID-19 e impulsar a actividade económica do Concello de O Pino, outorgando unha axuda para paliar as perdas económicas os autónomos/as afectadas pola suspensión da apertura ao público dos establecementos comercais do Concello de O Pino establecida no R. D. 463/2020 de 14 de marzo, polo que se declara o estado de alarma. Preténdese pois, establecer unha axuda ós establecementos pechados para minimizar o impacto da crise causada e axudar a unha reactivación económica do noso municipio, actuando sobre os colectivos e persoas físicas e xuridicas máis afectadas, como son os autónomos/as. En todo caso, se entendera como autónomo aquela persona que preste o servicio ou desenrole unha actividade, con independencia da forma en que organice xuridicamente esa prestación ( sociedade de capital; civil; etc;) e sempre e cando se teña a consideración de pequena empresa, entendendo por esta aquela que non conte con mais de quince empregados. Concederase unha axuda con contía de 1.200€ ( 600€ destinados a sufragar gastos de alugueiro; e 600€ destinados o pago de recibo de Autonomos, en adiante RETA) para persoas físicas / xuridicas, autónomos/as de calquera tipo que teñan unha actividade afectada polo peche de establecementos disposto no R. D. 463/2020 de 14 de marzo. Establécese unha axuda por autónomo/a e actividade, con independencia de que existan varias sucursais ou establecimientos abertos no termo municipal. No suposto de que un autónomo participe, xunto con outros autónomos en varios negocios/ actividades concederase unha sola axuda para todos os autónomos participantes/ socios. Para o caso de que un Autónomo desenrole distintas actividades ( negocios) tanto no mesmo establecimento como en establecementos independientes, solamente será subvencionada unha actividade. Estas axudas será compatibles con calquera outra concedida por entidades públicas ou privadas, autonómicas, estatais ou internacionais. a) Que a actividade que desenvolve o beneficiario se atope no termo municipal de O Pino que estivese afectada polo peche de establecementos disposto no R. D. 463/2020 de 14 de marzo (o cumprimento será verificado pola administración municipal (e poderase pedir documento acreditativo do mesmo). b) Estar dado de alta no réxime da Seguridade Social ou na Mutua profesional correspondente e en Facenda no momento da presentación da instancia. Establécese unha axuda ( alugueiro e Reta) por actividade e autónomo/a. c) O solicitante das axudas deberá estar empadroado no Concello de O Pino durante a vixencia do estado de alarma. e) En caso de comunidades de bens, sociedades civís ou outras entidades económicas sen personalidade xurídica debe nomearse un representante apoderado, con poderes bastantes para cumprir as obrigas que corresponden á agrupación ou comunidade de bens. Así mesmo, en caso de concesión da subvención, a resolución conterá as porcentaxes de participación das persoas integrantes na entidade beneficiaria, en función dos cales participarán nos dereitos e obrigas derivados do outorgamento da subvención, e no seu caso, do seu reintegro. f) Solamente se concederá unha axuda por autónomo, con independencia de que este ostente varios establecementos (sucursais) no Concello de O Pino 1.- O prazo de presentación de solicitudes será de vinte días hábiles a partir do día seguinte á publicación das bases no Boletín Oficial da Provincia.2- As solicitudes, que deberán dirixirse ao Concello polas seguintes vías: a) por vía telemática a través da Sede Electrónica do Concello de O Pino. b) tendo en conta as circunstancias excepcionais do estado de alarma, e debido á natureza da actividade económica, tamén se poderá presentar a solicitude mediante envío por correo electrónico (consignando nome e apelidos, número de documento de identidade e número de teléfono), achegando xunto a solicitude, a documentación solicitada dixitalizada (escaneada), ao enderezo de correo electrónico info@opino. gal 3. Documentación a achegar.1.- A solicitude normalizada deberá estar asinada pola persoa interesada ou o seu representante legal e debe acompañarse obrigatoriamente da seguinte documentación: a. En caso de persoa física autónoma: a) DNI ou NIE. b) Certificado actualizado da situación censal que indique a actividade económica coa súa data de alta, o domicilio fiscal ou no seu caso o do local de desenvolvemento da actividade, ou autorización para a súa comprobación. c) Xusticante de pago do RETA ( reximen especial de traballadores Autonomos) correspondente os meses do estado de alarma ( 15 de marzo a 15 de Xuño) ou na Mutua profesional correspondente. O pago acreditarase mediante trasnferencia bancaria. No suposto de que solamente se acredite parcialmente o pago do RETA, o importe da axuda será proporcional as mensualidades satisfeitas, a razón de 200€ por mes. D) Xustificante de pago, da renta ou aluguer do establecemento dos meses correspondentes o estado de alarma ( 15 de marzo a 15 de Xuño) do 2020. O pago acreditarase mediante transferencia bancaria. No suposto de que solamente se acredite parcialmente o pago do aluguer, o importe da axuda será proporcional as mensualidades satisfeitas, a razón de 200€ por mes. d) Modelo designación de conta bancaria ou certificación bancaria. b. En caso de sociedade, comunidade de bens ou outras entidades económicas sen personalidade xurídica: a) CIF da sociedade, comunidade de bens ou outras entidades económicas sen personalidade xurídica. b) Certificado actualizado de situación censal da sociedade, comunidade de bens ou outras entidades económicas sen personalidade xurídica que indique a actividade económica coa súa data de alta, o domicilio fiscal ou no seu caso o local de desenvolvemento da actividade. c) Escritura/contrato de constitución da sociedade, comunidade de bens ou outras entidades económicas sen personalidade xurídica. d) DNI/NIE e acreditación dos poderes da persoa administradora e da que presenta a solicitude en caso de non ser a mesma persoa. e) Xustificante do RETA da persoa autónoma correspondente aos meses do estado de alarma. f) Modelo de designación de conta bancaria ou certificación bancaria.2.- Deberase presentar asimesmo unha declaración xurada asinada pola persoa interesada ou representante legal ou apoderado da persoa ou entidade solicitante que conterá o pronunciamento expreso sobre as seguintes cuestións: - Que a actividade desenvolvida se viu afectada polo peche de establecementos disposto RD465/2020 de 17 de marzo que modifica o artigo 10 do RD463/2020 de 14 de marzo. - Que a persoa solicitante asume o compromiso de destinar a subvención á finalidade prevista. - Que a persoa solicitante non está incursa nas prohibicións para obter a condición de beneficiaria e para ser receptora do pago establecido na Lei 38/2003, de 17 de novembro, e en concreto apartados 2 e 3 do artigo 13 e o apartado 5 do artigo 34 da mesma. - Que a persoa solicitante comprométese ao cumprimento das obrigas das persoas beneficiarias de subvencións, establecidas no artigo 14 da Lei 38/2003, de 17 de novembro. - Que a persoa solicitante comprométese á comunicación de subvencións concedidas con anterioridade á presentación da subvención coa mesma finalidade e o compromiso de comunicar o máis axiña posible as axudas obtidas con posterioridade á presentación da solicitude e antes da resolución da mesma, sen que en ningún caso, no seu conxunto, superen o 100% dos gastos subvencionables. - Que en caso de tratarse dunha comunidade de bens, sociedade ou outra entidade económica sen personalidade xurídica non se disolverá ata que transcorra o prazo de prescrición previsto nos artigos 39 e 65 da Lei 38/2003, de 17 de novembro, xeral de subvencións, de acordo co establecido no artigo11 da devandita lei.1-Corresponderalle á Alcaldía a instrución, verificación e aclaración de dúbidas que se presenten na aplicación das presentes bases.2- A concesión da subvención efectuarase en réxime de concorrencia non competitiva, establecéndose como criterio de ordenación (a efectos soamente de orde de tramitación) a data e hora de entrada que figuren rexistradas na solicitude, reunindo a totalidade de requisitos e documentación requirida na convocatoria. Unha vez cumpridos os 6 meses da declaración do estado de alarma establecido no RD 463/2020, de 14 de marzo, o beneficiario deberá xustificar a subvención recibida con facturas efectivamente pagadas no período comprendido entre o 15.03.2020 e o 21.06.2020, correspondentes aos seguintes gastos: - gastos de aluguer. A tal efecto e preciso acreditar o pago do aluguer, mediante a correspondente transferencia bancaria ou recibo do arrendador/ prestador dos servicios de pago dos mesmos. - Gastos do Reta. A tal efecto e preciso acreditar o pago do RETA mediante certificación expedida pola seguridade social. a) Manter a actividade económica durante 6 meses, como mínimo, a partir do día seguinte ao do peche da actividade establecido no RD 463/2020, de 14 de marzo. b) Someterse ás actuacións de comprobación e control financeiro previstas pola vixente normativa en materia de subvencións a exercer pola intervención xeral municipal. c) Proceder ao reintegro dos fondos percibidos nos supostos contemplados no artigo 37 da Lei xeral de subvencións, e en particular, por obter a subvención falseando as condicións requiridas para iso ou ocultando aquelas que o impediron, ou mostrar resistencia, escusa, obstrución ou negativa ás actuacións de comprobación e control financeiro prevista no artigo 14 da Lei xeral de subvencións. O prazo para presentar a xustificación será a do 30-11-2020.1.- O reintegro do importe percibido, cando non cumpra, rexerase polo disposto no título II da LXS e polo título III do RLXS.2.- Xunto ás causas de invalidez da resolución de concesión, recollidas no artigo 36 da LXS, darán lugar á obriga de reintegrar, total ou parcialmente, as cantidades percibidas, así como a esixencia dos xuros de mora correspondentes desde a data do pagamento da subvención ata que se acorde a procedencia do reintegro, os supostos previstos con carácter xeral no artigo 37 da Lei xeral de subvencións. En particular, operará a seguinte causa de reintegro: - Se a persoa beneficiaria incumpre a obriga de manter a actividade empresarial durante os 6 meses establecidos na Base 10 da convocatoria, procederá ao reintegro da parte proporcional dos meses pendentes do cumprimento.3.- Sen prexuízo de iniciar o procedemento de reintegro, en caso de incumprimento das obrigacións establecidas con motivo da concesión da subvención, a persoa ou empresa beneficiaria poderán comunicar ao órgano xestor por rexistro de entrada este feito e efectuar a devolución voluntaria da cantidade percibida. Para iso, deberá poñerse en contacto co servizo xestor aos efectos dos trámites a seguir. Así mesmo, calcularanse os intereses de demora ata o momento no que se produza a devolución efectiva pola súa banda. DNI/NIE: Apelidos e nome: Enderezo: Teléfono: Correo electrónico: Enderezo: Teléfono: Correo electrónico: Actividade económica: Epígrafe IAE: Código CNAE: Enderezo fiscal/actividade: Representante/DNI: Forma xurídica: 1.- Para que solicite en calquera momento da tramitación da subvención certificación de atoparse ao corrente no cumprimento das obrigas tributarias coa AEAT, ATRIGA, Seguridade Social e co Concello de O pino, e a súa situación no censo de actividades económicas da AEAT. £ Si £ Non.2.- Que aos efectos da Lei Orgánica 3/2018, de 5 de decembro, de protección de datos persoais e garantía dos dereitos dixitais, o representante legal asinante deste documento, así como calquera outra persoa cuxos datos se recollan no mesmo, autoriza ao Concello de O Pino, a incorporar estes, ou aqueles outros dos que tivera coñecemento como consecuencia da relación iniciada, a un ficheiro automatizado responsabilidade do Concello de Tordoia que ten por finalidade dar cumprimento ás funcións a realizar dentro do proceso de trámite, xestión, concesión e pagamento encomendados pola Lei 38/2003, xeral de subvencións e normativa de desenvolvemento, así como para a xestión doutros servizos ou programas de iniciativa municipal do seu posible interese. Ése, así mesmo, consciente de que o datos facilitados poden resultar obrigatorios para a xestión e tramitación do expediente, comprométese a comunicar no menor prazo de tempo posible ao Concello de O pino, calquera variación dos datos manifestados co fin de poder proceder á súa actualización. O Concello de O Pino en tanto non se comunique o contrario, entenderá que os datos proporcionados son exactos e actuais. Por parte do representante legal asinante ou calquera outro interesado poderanse exercitar os dereitos que lle asisten de acceso, rectificación, cancelación e oposición na forma legalmente prevista, remitindo comunicación ao Concello de O Pino. Advertindo das responsabilidades legais que se derivan por falsidade en documentos administrativos e, en particular, a esixencia do reintegro da subvención máis os intereses de demora correspondentes, sen prexuízo da tramitación do correspondente expediente. Que a actividade desenvolvida pola empresa viuse afectada polo peche de establecementos disposto no RD 463/2020 de 14 de marzo. Que a persoa solicitante asume o compromiso de destinar a subvención á finalidade prevista. Que a persoa solicitante non está incursa nas prohibicións para obter a condición de beneficiaria e para ser receptora do pago establecido na Lei 38/2003, de 17 de novembro, e en concreto apartados 2 e 3 do artigo 13 e apartado 5 do artigo 34 da mesma. Que a persoa solicitante se encontra ao corrente das obrigas tributarias coa Axencia Estatal de Administración Tributaria, coa Consellería de Facenda da Xunta de Galicia, e coa Administración Xeral da Seguridade Social. Que a persoa solicitante se compromete ao cumprimento das obrigas das persoas beneficiarias de subvencións, establecidas no artigo 14 da Lei 38/2003, de 17 de novembro. Que en caso de tratarse dunha comunidade de bens, sociedade civil ou outra entidade económica sen personalidade xurídica non se disolverá ata o transcurso do prazo de prescrición previsto nos art.39 e 65 da Lei 38/2003, de 17 de novembro, Xeral de Subvencións, concordante co establecido no artigo 11 de dita lei. No caso de persoa física: - DNI/NIE. -Alta no Censo de Obrigados Tributarios e alta no Imposto de Actividades Económicas, no caso de non autorizar a súa comprobación. -Xustificante de pago de autónomos correspondente ao mes de febreiro de 2020. - Modelo de designación de conta bancaria ou certificación bancaria. No caso de sociedade, comunidade de bens ou entidades: -CIF da sociedade, comunidade de bens ou outras entidades económicas sen personalidade xurídica. -Escritura/contrato de constitución. - DNI/NIE e poder da persoa administradora. -Xustificante pago de autónomos correspondente ó mes de Febreiro 2020. Modelo de designación de conta bancaria ou certificación bancaria. O Pino, a 2 de xullo do 2020 O alcalde, Asdo.: Manuel Taboada Vigo